A kurzus kódja: BBN-FIL-234.05 TANM-FIL-234.05 FLN-208.05 BMA RETD-FL-317.01 BMA-FILD-234.05	
A kurzus címe: A szerelem/szeretet filozófiája Andreas Capellanustól Kantig 	
A kurzus címe (angolul):  The Philosophy of Love: Andreas Capellanus to Kant	
A kurzus előadója: Boros Gábor	
A kurzus helye és ideje: Múzeum krt 4/i, alagsor -106, csütörtök 12-13h30	

A kurzus leírása, tematikája:
Több éve foglalkozom különböző kurzusokon a szeretet/szerelem filozófiai fogalmának történeti jellegű elemzésével, ez a kutatás az idén lezárul, a finissage egyik eleme ez a kurzus, amely talán kissé váratlanul rögzíti a vizsgálandó terület határait: „András káplánnak” az udvari irodalomhoz sorolható traktátusától indul – amely legalább két nagy szerzőre, Aquinói Tamásra és Dantéra tett komoly hatást – s Kant kötelességetikai fejtegetéseivel zárul. Ennek különböző okai vannak, de reményeim szerint hozzásegít bennünket olyan összefüggések feltárásához, amelyek láthatatlanok maradnak a középkort általában elhanyagoló vizsgálódásokban.  

Tematikánk a következő lesz (nem feltétlenül külön órákon tárgyaljuk majd az egyes elemeket):
1.	Általános bevezetés
2.	Andreas Capellanus: A szerelemről
3.	Aquinói (Szent) Tamás: 
4.	Ficino: A szerelemről. Kommentár Platón A lakoma című művéhez
5.	Navarrai Margit: Heptameron
6.	Szalézi Szent Ferenc: 
7.	Descartes: A lélek szenvedélyei II-III. rész (71., 79-84., 86-87., 97-98., 102-103., 107-108., 119-122., 137-140., 142-148., 193-194. cikkely), Levelek Chanut-höz (224-236., 252-254.)
8.	Spinoza: Etika III., V. rész, részletek
9.	Keresztény platonizmus a 17-18. században és a teremtmények szeretete: N. Malebranche: De la recherche de la vérité / Traité de l’amour de Dieu (részletek), Damaris Masham: A Discourse Concerning the Love of God (1696)
10.	Diderot: Pótlék Bougainville Utazásához (Válogatott filozófiai művei, 326-368.)
11.	Kant: Az erkölcsök metafizikája, 2. rész, Etikai elemtan, … Első és Második főrész (535-552); 
A kötelező s az ajánlott irodalmat az első óráig elkészítem s közzéteszem.